ขอคำแนะนำในการใช้ชิวิตร่วมกับผู้ติดเชื้อhiv ค่ะ หากเราต้องอยู่บ้านเดียวกับผู้ป่วยเราต้องทำอย่างไรบ้าง จำเป็นต้องทำความสะอาดฆ่าเชื้อในปากทุกวันไหม และการจับสิ่งของร่วมกับผู้ป่วยเช่นลูกปิดประตูจะต้องฆ่าเชื้อทุกครั้งที่จับไหม จาน ช้อน เมื่อล้างแล้วต้องลวกน้ำร้อนไหม และเครื่องซักผ้า หากเราใช้เครื่องซักผ้าต่อจากผู้ป่วยจะเป็นไรไหม หากเสื้อผ้าที่ผู้ป่วยซักมีเลือดหรือสารคัดหลั่งของผู้ป่วยติดอยู่ เมื่อซักแล้วเชื้อจะยังติดค้างอยู่ในเครื่องซักผ้าได้ไหมค่ะ
สวัสดีค่ะ เชื้อเอชไอวีสามารถติดต่อได้โดย 3 ทางหลัก ได้แก่ การมีเพศสัมพันธ์, จากแม่สู่ลูกขณะที่คลอด, และการใช้ของที่มีส่วนประกอบของเลือดร่วมกับผู้ติดเชื้อ เช่น การใช้เข็มฉีดยา การเข็มสัก การใช้มีดโกนหนวด เป็นต้นการที่อยู่ร่วมกับผู้ติดเชื้อเอชไอวี หากผู้ที่ติดเชื้อเอชไอวีไม่ได้มีการติดเชื้ออื่นๆซ้ำซ้อน สามารถอยู่ร่วมได้ตามปกติ สามารถสัมผัสสิ่งของต่างๆในบ้านได้ ใช้เครื่องซักผ้าร่วมกันได้ (สารคัดหลั่งต่างๆ หรือเลือด หากคนสัมผัสไม่มีบาดแผลบริเวณที่สัมผัส จะไม่ติดต่อค่ะ)นอกจากนี้สามารถรับประทานอาหารร่วมกันได้ค่ะแต่หากผู้ติดเชื้อเอชไอวีมีการติดเชื้อฉวยโอกาสอื่นๆร่วมด้วย (เช่น วัณโรค งูสวัด ) อาจต้องพิจารณาดูแลป้องกันตามแต่ลักษณะการแพร่เชื้อแต่ละชนิดค่ะแนะนำให้อ่านบทความนี้เพิ่มเติมนะคะ